A l'agost Dona Sang
22 de agost de 2022

A l'agost, el dimarts 23, es durà a terme una nova donació de sang. En aquesta ocasió tindrà lloc al Centre Formació de Persones Adultes (EPA), situat a l'avinguda del Parc, 3 i se celebrarà durant tot el dia. En concret, l'horari matutí serà de 9.30 a 13.30 hores i a la vesprada de 17 a 20.30 hores.

Davant la pandèmia de COVID-19 la donació és més necessària que mai. Tots els dies es necessiten 650 unitats als hospitals de la Comunitat Valenciana per a atendre la demanda de productes derivats de la sang. Per a això, s'han establit espais segurs. A les sales de donació poden acudir donants sans que estaran atesos per professionals i entre extremes mesures d'higiene i d'autocura. Durant la donació ha de mantindre's la distància de seguretat amb el següent donant, i en arribar llavar-se les mans amb el gel hidroalcohòlic disponible. A més, s'haurà d'emportar a casa el bolígraf amb el qual se signe l'autorització.

Si has tingut els últims 14 dies afeccions respiratòries o febre no acudisques a donar, hem de protegir la salut. Recordem que els requisits per a ser donant són molt senzills: tindre entre 18 i 65 anys, pesar més de 50 quilos i no acudir en dejú. Ser donant salva vides!